A Bánk bán igen vitatott mű volt korában, hiszen a cenzúra és a politika nem nézte jó szemmel az „uralkodó elleni uszítást”.
A művet három alkalommal teljesen elzárva a nyilvánosságtól be is tiltották:

1. 1833 (Először Katona halála után mutatták, majd tiltották be)
2. 1849 (a Szabadságharc leverése után, propaganda gyanújával)
3. 1850-es évek (Bach-korszak is betiltotta)

Cenzori levél:

Tisztelt Elvtársak, Kartársak! Szabadság!

Mély megdöbbenéssel jelentem, hogy a mi szeretett Népköztársaságunk szocialista kultúráját szennyező, a Lenini eszméktől merőben eltérő színdarab az, amelyről szólni kívánok.

Katona József 1819-ben írta meg Bánk bán című művét, mely többszöri betiltás és cenzúrázás után is megengedett a színházban illetve nyomtatott formában.

Az iromány egyik szereplője, nevezetesen Ottó olyasfajta privát és egyben felháborítóan becstelen közeledést folytat a női főszereplő, Melinda felé, mely az erkölcstelen nyugati eszméket tárja a dolgozó és a hű szocialista olvasók elé.
Bánk bán gyilkosságot követ el Gertrudis nevű „királyné” ellen, ezzel nyílt, vezetőellenes propagandát mutatva a magyar olvasóknak.

Továbbá az egyszer elhangzott, a királyról tett kijelentés mélyen azt kívánja alátámasztani, hogy „isten” kegyelméből uralkodik és az a bizonyos „isten” létezik és él. Nem lehet, hogy a mi hű Népköztársaságunk -melynek vezetésén Rákosi elvtárs oly sokat fáradozik- efféle tévtanokat és mérgező, szenny gondolatokat kapjon a kezébe, mint ez a „keresztény” és „vallási” fertővel tarkított méreg.

Javaslom hát, tisztelt Elvtársak, hogy vessük alá a cenzúrának a Bánk bánt és ne hagyjuk, hogy ez a járvány tovább terjedjen, korlátozzuk a könyv kiadatását és a színdarab bemutatását!

Szabadság! Előre a Lenini úton!